**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija

Rīga, Brīvības iela 55, 506.telpa, plkst.10:00

Rīgā, 2014. gada 24.novembrī Nr.1

Sanāksmi vada: Jurijs Spiridonovs Ekonomikas ministrijas valsts sekretāra vietnieks;

Sēdē piedalās: Ilze Oša, Aldis Lapiņš; Dins Merirands; Gunārs Valinks; Ināra Laube; Ingūna Urtāne; Ivars Geidāns; Jānis Libkovskis; Jānis Rāzna; Jānis Šiliņš; Jurijs Strods; Kaspars Bondars; Leonīds Jākabsons; Mārtiņš Budahs; Mārtiņš Straume; Normunds Grinbergs; Pēteris Dzirkals; Elīna Rožulapa, Andris Veinbergs (1.pielikums)

Sēdē nepiedalās: Pēteris Druķis; Valdis Birkavs; Zigmārs Brunavs

Protokolē: I.Rostoka

Darba kārtība:

|  |  |  |
| --- | --- | --- |
| 1. | Par Latvijas Būvniecības padomes izveidošanu un darbību; | J.Spiridonovs |
| 2. | Latvijas Būvniecības padomes priekšsēdētāja un priekšsēdētāja vietnieka vēlēšanas; | J.Spiridonovs |
| 3. | Citi jautājumi  Sēdi sāk 10:00 |  |

**1.§**

**Par Latvijas Būvniecības padomes izveidošanu un darbību**

--------------------------------------------------------------------------------------------------

**Ziņo:** Valsts sekretāra vietnieks J.Spiridonovs.

Atbilstoši Ministru kabineta noteikumiem Nr.513 „Latvijas Būvniecības padomes izveidošanas un darbības kārtība” Ekonomikas ministrija, dalībai padomē, ir saņēmusi 4 pieteikumus no ministrijām: Izglītības un zinātnes ministrijas, Vide aizsardzības un reģionālās attīstības ministrijas, Satiksmes ministrijas un Latvijas pašvaldību savienības un 16 pieteikumi no biedrībām un nodibinājumiem.

Izvērtējot biedrību un nodibinājumu pieteikumus, Ekonomikas ministrija konstatēja, ka viena no organizācijām neatbilst biedrību vai nodibinājumu statusam, līdz ar to neatbilst nolikumā noteiktajam un padomes sastāvā nevar tikt iekļauta. Rezultātā ir 15 no biedrībām un nodibinājumiem saņemti iesniegumi un atbilstoši padomes nolikumam, visi pārējie biedrību un nodibinājumu pārstāvji tiek iekļauti padomes sastāvā un padomes locekļu vēlēšanas netiek rīkotas.

Ņemot vērā to, ka Inženierkomunikāciju turētāju sadarbības padome ir lielāko inženierkomunikāciju turētāju apvienība Latvijā, vienojās to padomes pārstāvi regulāri aicināt uz padomes sēdēm konsultanta statusā.

**Nolemj: 1.** Latvijas Būvniecības padomiapstiprināt šādā sastāvā: Ekonomikas ministrijas, Izglītības un zinātnes ministrijas, Vide aizsardzības un reģionālās attīstības ministrijas, Satiksmes ministrijas un Latvijas pašvaldību savienības pārstāvis, 15 biedrību un nodibinājumu pārstāvji, saraksts pielikumā (2.pielikums).

**2.** Inženierkomunikāciju turētāju sadarbības padomes deleģēto pārstāvi M.Budahu pieaicināt kā konsultantu padomes sēdēs.

**2.§**

**Latvijas Būvniecības padomes priekšsēdētāja un priekšsēdētāja vietnieka vēlēšanas**

--------------------------------------------------------------------------------------------------

**Ziņo:** Valsts sekretāra vietnieks J.Spiridonovs.

Padomei deleģētie pārstāvji vienojās, par padomes priekšsēdētāju vēlēt no biedrību un nodibinājumu pārstāvju vidus. Atklāta balsošana, balsošanā piedalās 19 balsstiesīgas personas.

**1.Padomes priekšsēdētāja vēlēšanas, kandidātu izvirzīšana**

Ekonomikas ministrija izvirza E.Rožlapu un N.Grinbergu.

M.Straume izvirza V.Birkavu;

A.Veinbergs izvirza P.Druķi;

I.Geidāns izvirza J.Šiliņu, J.Šiliņš savu kandidatūru atsauc;

Balsošanas pirmā kārta.

Par: N.Grinbergu – 3 balsis; E.Rožulapu – 6 balsis; V.Birkavu – 6 balsis; P.Druķi – 2 balsis;

Atturās: 2 personas

Balsošanas otrā kārta.

Izvirza divus visvairāk balsu ieguvušos kandidātus E.Rožulapu un V.Birkavu.

**Par Latvijas Būvniecības padomes priekšsēdētāju ievēl E.Rožulapu** ar 11 balsīm - par.

**2. Padomes priekšsēdētāja vietnieka vēlēšanas.**

Tiek izvirzīti divi kandidāti N.Grinbergs un V.Birkavs.

**Par Latvijas Būvniecības padomes priekšsēdētāja vietnieku ievēl N.Grinbergu** ar 10 balsīm – par.

**Nolemj:** 1.Par Latvijas Būvniecības padomes priekšsēdētāju ievēl E.Rožulapu, Latvijas arhitektu savienības priekšsēdētāja vietnieci;

2. Par Latvijas Būvniecības padomes priekšsēdētāja vietnieku ievēl N.Grinbergu Latvijas Būvnieku asociācijas prezidentu.

**3.§**

**Par Latvijas Būvniecības padomes turpmāko darbību**

--------------------------------------------------------------------------------------------------

**Vada:** Padomes priekšsēdētāja E.Rožulapa.

**E.Rožulapa** aicina padomes locekļus apspriest padomes funkcijas un tuvāko darbu kārtību.

**Būvniecības padomes locekļi** vēlas noskaidrot, kā notiks padomes darbs, kāda būs ministriju loma padomes darbā, atgādina par negatīvo pieredzi iepriekš un nesagatavotiem ekspertu ziņojumiem.

**J.Spiridonovs** aicina uz savstarpēju sadarbību, nozare izvirza tēmas un jautājumus, kas to uztrauc un ministriju funkcija padomē ir atskaitīties nozarei, kas tiek darīts katras ministrijas ietvaros, skaidrot neskaidros jautājumus. Savukārt nozares pārstāvju uzdevums ir noteikt ministrijām virzienu normatīvās bāzes pilnveidošanai.

**N.Grinbergs** iesaka vienoties par periodu kādā tiktu sasauktas sēdes;

**M.Straume** ierosina padomi sasaukt reizi mēnesī;

Padomes locekļi atbalsta **sēdes sasaukšanu reizi mēnesī** .

**J.Spiridonovs** ierosina ziņojumu, par uz jaunā Būvniecības likuma bāzes izdoto normatīvo aktu ieviešanu, kas reizi ceturksnī jāiesniedz Ministru kabinetā, iepriekš prezentēt padomes locekļiem.

**I.Laube** ierosina padomes sēdes piesaistīt konkrētai dienai**;**

Padomes priekšlikums **sēdes sasaukt pirmdienā.**

**E.Rožulapa** aicina vienoties par trīs galvenajām tēmām, izskatīšanai nākamajā padomes sēdē:

1. **Padomes locekļi, kā galveno tēmu izvirza tēmu par jaunā Būvniecības likuma un uz tā bāzes izdoto normatīvo aktu ieviešanu.**

**I.Oša** informē, ka ar informāciju, par jaunā Būvniecības likuma ieviešanas gaitu var iepazīties Ekonomikas ministrijas mājas lapā sadaļas Nozares politika apakšsadaļā Būvniecība, kur pieejama arī plašāka informācija un skaidrojumi:

<https://www.em.gov.lv/lv/nozares_politika/buvnieciba/jaunais_buvniecibas_likums/>

<https://www.em.gov.lv/lv/nozares_politika/buvnieciba/informacija_un_skaidrojumi/>.

**2. M.Straume** ierosina izskatīt jautājumu par izglītības kvalitāti;

**N.Grinbergs** aicina šo jautājumu sasaistīt ar kvalifikācijas kategoriju ieviešanu būvniecībā strādājošiem;

**J.Spiridonovs** iesaka padomei lūgt Izglītības un zinātnes ministrijai sniegt prezentāciju par ministrijas plāniem profesionālās izglītības jomā, par kvalifikācijas kategoriju ieviešanas iespējām.

1. **E.Rožulapa** ierosina izskatīt jautājumu par Eiropas Savienības struktūrfondu finansējums nākamajam plānošanas periodam 2014.-2020.gadam un vērst finanšu ministrijas uzmanību uz īsajiem termiņiem, kas atvēlēti būvniecības procesa īstenošanai (projektēšanai, publiskajam iepirkumam, būvniecībai);
2. **P.Dzirkals** iesaka pievērst uzmanību Eiropas Savienības publiskā iepirkuma jaunajai direktīvai, kas ienesīs arī izmaiņas publiskā iepirkuma procesā Latvijā.
3. **E.Rožulapa** atgādina, ka sertificējošām institūcijām sertifikācijas pārbaudes darbu jautājumi ir jāsaskaņo ar padomi un šo jautājumu nepieciešams iekļaut dienas kārtībā.

**Padomes locekļi nolemj,** ka jautājums ir aktuāls, bet nākamā sēdē vēl netiks izskatīts.

**Nolemj:** 1. Latvijas Būvniecības padomes sēdes sasaukt reizi mēnesī pirmdienā, ja sēdē nav lemts citādi;

2. Latvijas Būvniecības padomes nākamajā sēdē izskatīt sekojošas tēmas:

2.1 Uz jaunā Būvniecības likuma bāzes izdotās normatīvās bāzes ieviešanas gaita;

2.2 Aicināt Izglītības un zinātnes ministriju prezentēt ministrijas plānus profesionālās izglītības jomā;

2.3 Publiskā iepirkuma likums un Eiropas savienības direktīvu ieviešana publiskā iepirkuma jomā;

2.4Eiropas Savienības struktūrfondu apguve 2014.-2020.gada plānošanas periodam.

**Nākamā Latvijas būvniecības padomes sēde šā gada 15.decembrī, pl.15:00**.

Sēdi slēdz 11:20

Sanāksmes vadītājs J.Spiridonovs

Protokolēja I.Rostoka